Document ID: 31986D0172

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 9ης Απριλίου 1986
για την έγκριση προσθήκης στο πρόγραμμα στον τομέα των σπόρων προς σπορά στη Δανία, σύμφωνα με τον κανονισμό (ΕΟΚ) αριθ. 355/77 του Συμβουλίου
(Το κείμενο στη δανική γλώσσα είναι το μόνο αυθεντικό)
(86/172/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποίησης και εμπορίας των γεωργικών προϊόντων και των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 1247/85 (2), και ιδίως το άρθρο 5,
Εκτιμώντας:
ότι, στις 20 Ιουνίου 1985, η δανική κυβέρνηση διεβίβασε μια προσθήκη στο πρόγραμμα που εγκρίθηκε με την απόφαση 79/652/ΕΟΚ της Επιτροπής (3), σχετικά με τον τομέα των σπόρων προς σπορά στη Δανία, και ότι παρείχε συμπληρωματικά στοιχεία στις 18 και 26 Οκτωβρίου 1985·
ότι η προαναφερόμενη προσθήκη πρέπει να διευκολύνει τη συνέχιση των στόχων που καθορίζονται στο πρόγραμμα, του οποίου η ισχύς έχει λήξει, όπως την ορθολογική οργάνωση, την αυτοματοποίηση, την αύξηση της αποτελεσματικότητας και την επέκταση των εγκαταστάσεων επεξεργασίας των σπόρων προς σπορά, ιδίως των σπόρων χορτονομής, των σπόρων δενδροκηπευτικών και των ελαιούχων σπόρων (κράμβη), ώστε να προσαρμοσθεί η εμπορία των προϊόντων αυτών στις απαιτήσεις της αγοράς, όσον αφορά την ποσότητα, την ποιότητα και τη μορφή της προσφοράς·
ότι η ανωτέρω προσθήκη περιλαμβάνει αρκετά από τα στοιχεία που αναφέρονται στο άρθρο 3 του κανονισμού (ΕΟΚ) αριθ. 355/77 και αποδεικνύει ότι μπορούν να επιτευχθούν στη στη Δανία οι στόχοι του άρθρου 1 του εν λόγω κανονισμού, στον τομέα παραγωγής σπόρων προς σπορά· ότι η προθεσμία που προβλέπεται για την εκτέλεση του προγράμματος δεν υπερβαίνει την περίοδο που αναφέρεται στο άρθρο 3 παράγραφος 1 στοιχείο ζ) του εν λόγω κανονισμού·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής επί των Διαρθρώσεων της Γεωργίας,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η προσθήκη στο πρόγραμμα για τον τομέα των σπόρων προς σπορά στη Δανία, που ανακοινώθηκε στις 20 Ιουνίου 1985 και που συμπληρώθηκε στις 18 και 26 Οκτωβρίου 1985 από τη δανική κυβέρνηση, εγκρίνεται.
Άρθρο 2
Η παρούσα απόφαση απευθύνεται στο Βασίλειο της Δανίας.
Βρυξέλλες, 9 Απριλίου 1986.

Labels: 18
6